KCE วอลุ่มแน่น-วิ่งกระฉูด7% โบรกฯเชียร์ซื้อหุ้นพื้นฐานดีราคาลงแรงเป้า 37.50 บ.อัพไซด์29%
KCE วอลุ่มแน่น-วิ่งกระฉูด7% โบรกฯเชียร์ซื้อหุ้นพื้นฐานดีราคาลงแรงเป้า 37.50 บ.อัพไซด์29% โดย ณ เวลา 11.47 น. อยู่ที่ระดับ 28.00 บาท บวก 1.75 บาท หรือ 6.67% ด้วยมูลค่าซื้อขาย 159.36 ล้านบาท
21 พ.ย. 2561

ผู้สื่อข่าวราบงานว่า บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 11.47 น. อยู่ที่ระดับ 28.00 บาท บวก 1.75 บาท หรือ 6.67% ด้วยมูลค่าซื้อขาย 159.36 ล้านบาท ราคาหุ้นเริ่มดีดกลับหลังร่วงนาน 2 เดือน โดยนับตั้งแต่หุ้นปรับตัวลงจากระดับ 46.25 บาท เมื่อวันที่ 13 ก.ย. 2561

บล.ซีจีเอส-ซีไอเอ็มบี ระบุในบทวิเคราะห์ว่า SPALI KCE ANAN SPRC ADVANC LPN INTUCH BJC : แนะนำซื้อหุ้นพื้นฐานดีที่ราคาหุ้นปรับตัวลดลงมาแรงในช่วงที่ผ่านมาจนมี upside สูงที่น่าสนใจ โดยใช้เกณฑ์การคัดสรรจาก 1) เป็นหุ้นขนาดใหญ่ใน SET100 2) เป็นหุ้นที่ทาง CGS-CIMB ทำการศึกษาวิเคราะห์ 3) เป็นหุ้นที่มี upside ประมาณ 30% จากราคาเป้าหมายของ CGS-CIMB และ 4)เป็นหุ้นที่ปรับลงมาแรงวัดจาก RSI &lt; 30 ซึ่งเป็นระดับขายมาเกินไป (oversold)
โดยหุ้นดังกล่าวประกอบด้วย SPALI (RSI 18.45) มี upside 40% จากราคาเป้าหมายที่ 28 บาท,KCE (RSI 20.31) มี upside 29% จากราคาเป้าหมายที่ 37.50 บาท, ANAN (RSI 23.20) มีupside 60% จากราคาเป้าหมายที่ 6.20 บาท, SPRC (RSI 24.00) มี upside 30% จากราคาเป้าหมายที่ 16.30 บาท, ADVANC (RSI 26.34) มี upside 30% จากราคาเป้าหมายที่ 230 บาท, LPN (RSI 27.12) มี upside 33% จากราคาเป้าหมายที่ 11 บาท, INTUCH (RSI 27.18) มี upside 36% จากราคาเป้าหมายที่ 67.50 บาทและ BJC (RSI 28.79) มี upside 39% จากราคาเป้าหมายที่ 70 บาท